Diari Oficial de la Generalitat Valenciana


Sumari del DOGV 6644, del 04-11-2011 (2011/10643)

Notificació de la sentència dictada en el judici de divorci contenciós número 1358/2010.
----------------------------------------------------------------------------------------

### Dades del document

Número de DOGV
:   6644

Data del DOGV
:   04-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10397


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el judici de divorci contenciós número 1358/2010. [2011/10346]  
Divorci contenciós 001358/2010  
De: Claudia Ghenciulescu.   
Procuradora: Rosa Isabel Andreu Nacher.   
Contra: Gheorge Ghenciulescu.  
Procurador/a: -  
En aquest procediment de divorci 1358/2010 seguit a instàncies de Claudia Ghenciulescu contra Gheorge Ghenciulescu, s'ha dictat la sentència, que té l'encapçalament i la dispositiva que, literalment, són com segueix:  
«Sentència número 652/2011  
Castelló de la Plana, 13 d'octubre de 2011   
Tomás Garrido Sánchez, magistrat jutge en substitució del Jutjat de Primera Instància número 7 de Castelló de la Plana, he vist les actuacions seguides amb el número 1358/2010, sobre divorci, promogudes per Claudia Ghenciulescu, representada per la procuradora Isabel Andreu Nácher i assistida pel lletrat Manuel Sánchez Jordán, contra Gheorge Ghenciulescu, declarat en rebel·lia processal, i hi ha intervingut el Ministeri Fiscal representat per María Díaz Berbel.  
Vistos els preceptes esmentats i tots altres que hi són aplicables de manera general i pertinent,   
Dispositiva   
Estime la demanda interposada per la representació processal de Claudia Ghenciulescu, contra George Ghenciulescu, i dispose la dissolució del matrimoni per divorci de les persones esmentades, amb tots els efectes legals, i en especial els següents:   
1. La filla menor d'edat [...] quedarà en companyia i sota la custòdia de la mare. La pàtria potestat l'exerciran conjuntament ambdós pares.  
  
2. El pare tindrà en companyia seua la menor, a la qual recollirà i tornarà al domicili familiar els caps de setmana alterns, des de les 19.00 hores del divendres fins a les 20.00 hores del diumenge, i la meitat de les vacances escolars d'estiu, Nadal i Setmana Santa, i les festes patronals locals; correspondrà al pare la primera meitat d'aquests períodes els anys parells i la segona meitat els imparells.   
3. En concepte de pensió alimentària per a la filla [...] , ha de pagar a la progenitora la quantitat de quatre-cents euros mensuals, per mesos anticipats i dins dels primers cinc dies de cada mes. aquesta quantitat s'actualitzarà anualment d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Totes les despeses extraordinàries necessàries de la filla seran pagades a mitges pels progenitors; així com les convenients per a la seua formació si hi ha un consentiment d'ambdós o una autorització judicial.   
4. L'ús de l'habitatge familiar com a arrendatària al carrer Músic Pascual Asensio Hernández, número 3, 1r, 3a, a la localitat de Castelló de la Plana, i dels objectes d'ús ordinari que hi ha correspon a la filla i a la progenitora; l'altre progenitor pot retirar-ne els seus objectes i béns d'ús personal.   
5. En concepte de pensió compensatòria, no pertoca fer cap pronunciament atés que l'esposa invoca que el divorci no li causa cap desequilibri econòmic respecte de l'altre.  
Cada part ha de pagar les costes causades a instàncies seues i les comunes a mitges.  
Comuniqueu aquesta resolució, una vegada siga ferm el pronunciament de divorci, al registre civil on conste inscrit el matrimoni.  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn), i amb l'obligació de constituir el dipòsit establit en la Llei Orgànica 1/2009 per un import de 50 euros en el compte d'aquest Jutjat assignat a l'expedient, indicant que es tracta d'un recurs, seguit del codi «02" i tipus concret de recurs, a continuació del número i de l'any del procediment.  
Aquesta és la sentència, que pronuncie, mane i firme.   
Publicació. La sentència anterior ha sigut llegida i publicada pel magistrat jutge que l'ha dictada, constituït en audiència pública en el dia de la data. En done fe».   
I atés que el demandat esmentat, Gheorge Ghenciulescu, es troba en parador desconegut, s'expedeix aquest edicte a fi que valga de notificació de forma deguda.   
  
Castelló de la Plana, 14 d'octubre de 2011.- El secretari judicial: Pedro Moya Donate.